የቤንሻንጉል ጉምዝ ክልል የኦነግን ባንዲራ በያዙ ታጣቂዎች ጥቃት እንደተከፈተበት አስታወቀ
በቤንሻንጉል ጉምዝ ክልል አራት የካማሽ ዞን አመራሮች በታጣቂዎች መገደል የቀሰቀሰው ግጭት ለብዙ ሺዎች መፈናቀል ምንክኒያት ሆኗል ተብሏል።የክልሉ መንግሥት በበኩሉ ከሰኔ 16/2010 ጀምሮ የተለያዩ ግጭቶች እየተፈጠሩ መሆኑን ገልፆ የአመራሮቹ በታጣቂዎች መገደል ደግሞ ነገሩን የበለጠ እንዳባባሰው ጠቁመዋል።በአሁኑ ሰዓትም የፌደራልና የመከላከያ ሰራዊ አባላት ግጭቶቹ ወደ ተፈጠሩባቸው አምስት ወረዳዎች ገብተው በማረጋጋት ላይ እንደሆኑም ገልፀዋል።ጥቃቱ በአምስት ወረዳዎች መድረሱን የሚናገሩት ነዋሪዎች በበኩላቸው ከአንዳንዶቹ ወረዳዎች ቀያቸውን ጥለው በመሰደድ ላይ እንደሚገኙ ሲናገሩ በአንዳንዶቹ ደግሞ ባሉበት አንድ ላይ መጠለያ ውስጥ ተሸሽገው እንደሚገኙ ተናግረዋል።ዝርዝሩን ከተያያዘው የድምፅ ፋይል ያድምጡ።በካማሽ ጉዳይ የአርብ ምሽት ዘገባ    